SIR প্রক্রিয়ার কাজ খতিয়ে দেখতে কাকদ্বীপে সি মুরুগান

কাকদ্বীপ- SIR প্রক্রিয়ার কাজ খতিয়ে দেখতে কাকদ্বীপের মহকুমা (Kakdwip Subdistrict) শাসকের দফতরে এসে পৌঁছলেন নির্বাচন কমিশনের বিশেষ পর্যবেক্ষক সি মুরুগান। আজ কাকদ্বীপের মহকুমা শাসকের দফতরে বিশেষ বৈঠক করবেন নির্বাচন কমিশনের (Election Commission) স্পেশাল রোল অবজারভার সি মুরুগান (Special Role Observer C Murugan) । ​বৈঠকে উপস্থিত থাকবেন কাকদ্বীপের মহকুমা শাসক প্রীতম সাহা এবং এই মহকুমার চারটি ব্লকের বিডিওরা। আধিকারিক ও বিভিন্ন রাজনৈতিক দলের প্রতিনিধিদের সঙ্গে আলোচনা করবেন বিশেষ পর্যবেক্ষক।

​জানা গিয়েছে, বিশেষ পর্যবেক্ষক সি মুরুগান সংশ্লিষ্ট এলাকায় গিয়ে ভোটারদের সঙ্গে সরাসরি কথা বলে ভোটার তালিকা সংশোধনের প্রক্রিয়াটি সরেজমিনে যাচাই করতে পারেন।

সুষ্ঠু ও নির্ভুল ভোটার তালিকা তৈরির জন্য নির্বাচন কমিশনের এই উদ্যোগ অত্যন্ত তাৎপর্যপূর্ণ।

আরও পড়ুন-  SIR-১০০ শতাংশ সম্পূর্ণ, নজির গড়ল ‘পিছিয়ে পড়া জেলা’ ঝাড়গ্রাম

উল্লেখ্য, জোর কদমে চলছে এসআইআর প্রক্রিয়ার কাজ। নির্বাচন কমিশন বিএলওদের কিছুটা স্বস্তি দিলেও সময় খুব কমের মধ্যে কাজের চাপের অভিযোগ উঠেছে। একাধিক বিএলও এসআইআর-এর কাজ করতে গিয়ে অসুস্থ হয়ে পড়েছেন। হৃদরোগে আক্রান্ত থেকে মৃত্যুর ঘটনা পর্যন্ত ঘটেছে। এই নিয়ে গতকাল মালদা থেকে সুর চড়িয়েছে মুখ্যমন্ত্রী মমতা বন্দ্যোপাধ্যায়। এদিকে একদিকে যখন চাপের অভিযোগ, তখন নজির গড়েছে পিছিয়ে পড়া জেলা ঝাড়গ্রাম। প্রায় ১০০ শতাংশ এসআইআর-এর কাজ সম্পূর্ণ। ঝাড়গ্রাম জেলার ওয়ার রুম এবং এসআইআর উভয়ের কাজ অত্যন্ত সন্তোষ জনক। অনেক জেলার থেকে যে ঝাড়গ্রাম অনেকটাই আগে তা পরিসংখ্যান ই বলে দেয়।

দেখুন আরও খবর-